ฝังยาคุมช่วงไม่มีประจำเดือนค่ะ ต้องรอ 7 วัน หลังจากฝังได้ 3 วัน ก็มีเพศสัมแต่หลั่งนอก สอบถามหน่อยค่ะว่า ยาคุมที่ฝัง 3 วันจะช่วยการป้องกันได้มากน้อยแค่ไหน และการทานยาคุมฉุกเฉินเป็นอีกทางเลือกหนึ่งหลังจากมี พสพ แบบไม่ป้องกัน จะให้มีโอกาสตั้งครรภ์มากไหมคะ ขอบค่ะ
สวัสดีค่ะNPPHการใช้ยาคุมแบบฝังเข้าที่ใต้ท้องแขนนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1% และยาอยู่ได้ 3-5 ปีขึ้นกับชนิดหรือยี่ห้อของยาฝังโดยถ้าฝังตอนไม่ได้มีประจำเดือน 5 วันแรกนั้น ต้องรอ 7 วันดังที่เข้าใจ แต่หากไปมีเพศสัมพันธ์ไม่ป้องกันตอนฝังไปได้ 3 วัน อาจจะสามารถใช้ยาคุมฉุกเฉินร่วมไปด้วยได้ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ ให้สังเกตอาการและรอบเดือนอีกครั้ง และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ